CELEX: 32021D2196
Language: lv
Date: 2021-12-13 00:00:00
Title: Padomes Lēmums (KĀDP) 2021/2196 (2021. gada 13. decembris), ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība

13.12.2021   
               
               
                  LV
               
               
                  Eiropas Savienības Oficiālais Vēstnesis
               
               
                  LI 445/14
               
            
         PADOMES LĒMUMS (KĀDP) 2021/2196
         (2021. gada 13. decembris),
         ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2014. gada 17. martā pieņēma Lēmumu 2014/145/KĀDP (1).
                  
               
                     (2)
                  
                  
                     Ņemot vērā Wagner Group – Krievijā bāzētas nereģistrētas privātas militāras vienības – iesaisti Ukrainā, darbībās, ar ko tiek grauta vai apdraudēta Ukrainas teritoriālā integritāte, suverenitāte un neatkarība, konkrēti Donbasā, Padome uzskata, ka Lēmuma 2014/145/KĀDP pielikumā iekļautajam to personu, vienību un struktūru sarakstam, kurām piemēro ierobežojošus pasākumus, būtu jāpievieno trīs personas.
                  
               
                     (3)
                  
                  
                     Tādēļ attiecīgi būtu jāgroza Lēmuma 2014/145/KĀDP pielikums,
                  
               IR PIEŅĒMUSI ŠO LĒMUMU.
         
            1. pants
            Šā lēmuma pielikumā uzskaitītās personas pievieno sarakstam, kas izklāstīts Lēmuma 2014/145/KĀDP pielikumā.
         
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2021. gada 13. decembrī
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  Padomes Lēmums 2014/145/KĀDP (2014. gada 17. marts) par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV L 78, 17.3.2014., 16. lpp.).
      
      
         
            PIELIKUMS
            Lēmuma 2014/145/KĀDP pielikumā iekļauto personu, vienību un struktūru sarakstu papildina ar turpmāk minētajām personām:
            
               
                            
                        
                        
                           Vārds
                        
                        
                           Identifikācijas informācija
                        
                        
                           Pamatojums
                        
                        
                           Sarakstā iekļaušanas datums
                        
                     
                           “201.
                        
                        
                           Dimitriy (Dimitry, Dmitri, Dmitry) Valerievich UTKIN
                           (Дмитрий Валерьевич УТКИН)
                        
                        
                           Amats(-i): Wagner Group dibinātājs un komandieris; Concord Management and Consulting izpilddirektors
                           Dienesta pakāpe: pulkvežleitnants (Krievijas armijā)
                           Pazīšanas signāls: Vagner/Wagner
                           
                           Dzimšanas datums: 1.6.1970. vai 11.6.1970.
                           
                              Wagner Group ID: M-0209
                           Dzimšanas vieta: Asbest, Sverdlovsk Oblast, bijusī PSRS (tagad Krievijas Federācija)
                           Valstspiederība: Krievija
                           Adrese: Pskov, Krievijas Federācija
                           Dzimums: vīrietis
                        
                        
                           Bijušais Krievijas militārās izlūkošanas (GRU) virsnieks Dimitriy Utkin ir Wagner Group dibinātājs un ir atbildīgs par tādu operāciju koordinēšanu un plānošanu, kuru mērķis ir Wagner Group algotņu izvietošana Ukrainā.
                           Būdams komandiera amatā Wagner Group, viņš personīgi atradās karadarbības vietās Ukrainā, koordinējot un plānojot Wagner locekļu darbības.
                           Ņemot vērā viņa komandiera amatu, viņš tādējādi ir atbildīgs par darbībām, kas ir grāvušas un apdraudējušas Ukrainas teritoriālo integritāti, suverenitāti un neatkarību, un aktīvi tās ir īstenojis.
                        
                        
                           13.12.2021.
                        
                     
                           202.
                        
                        
                           Denis Yurievich KHARITONOV
                           (Денис Юрьевич ХАРИТОНОВ)
                        
                        
                           Amats(-i): “Donbasa brīvprātīgo savienības” (Union of Donbas volunteers) Astrahaņas nodaļas reģionālā vadītāja vietnieks; Astrahaņas apgabala Domes deputāts; Wagner Group algotnis
                           Dzimšanas datums: 16.3.1980.
                           Dzimšanas vieta: Astrakhan Oblast, Krievijas PFSR
                           Valstspiederība: Krievija
                           Pase: 76 2759110
                           Izdevusi Iekšlietu ministrija 30001
                           Derīguma termiņš: 10.3.2030.
                           Adrese: Village of Ilyinka, Astrakhan Oblast, Krievijas Federācija
                           Dzimums: vīrietis
                        
                        
                           
                              Denis Kharitonov ir “Donbasa brīvprātīgo savienības” (Union of Donbas volunteers) Astrahaņas nodaļas reģionālā vadītāja vietnieks, Astrahaņas apgabala Domes deputāts un Wagner Group algotnis.
                           Viņš cīnījās Donbasā separātistu Steppe bataljonā, kur viņš komandēja portatīvā pretgaisa raķešu kompleksa vadu. Viņš pieļāva, ka, atrodoties Donbasā, personīgi notrieca Ukrainas helikopteru un divus Su-25 lidaparātus.
                           Viņš ir apbalvots ar Krievijas Federācijas ordeni “Par nopelniem tēvzemes labā”. Viņš ir saņēmis arī iekšējus Wagner Group apbalvojumus, kā arī apbalvojumus no “Donbasa brīvprātīgo savienības” (Union of Donbas volunteers) vadītāja un tā sauktās “Doņeckas Tautas Republikas” bijušā premjerministra Alexander Borodai (uz kuru attiecas ierobežojošie pasākumi, pamatojoties uz Padomes Lēmumu 2014/145/KĀDP). Tādējādi viņš aktīvi atbalstīja darbības un īstenoja politiku, kas grauj un apdraud Ukrainas teritoriālo integritāti, suverenitāti un neatkarību.
                        
                        
                           13.12.2021.
                        
                     
                           203.
                        
                        
                           Sergey Vladimirovich SHCHERBAKOV
                           (Сергей Владимирович ЩЕРБАКОВ)
                        
                        
                           Amats(-i): Krievijas GRU ārštata darbinieks un Wagner group algotnis
                           Dzimšanas datums: 21.7.1981.
                           Valstspiederība: Krievija
                           Adrese: iespējams: Astrakhan, Kirovskiy rayon, Raskolnikova 11 app. 5, Krievijas Federācija
                           Dzimums: vīrietis
                        
                        
                           
                              Sergey Shcherbakov ir Krievijas GRU ārštata darbinieks un Wagner Group algotnis.
                           Viņš Donbasā cīnījās prokrievisko seperātisko spēku pusē, būdams portatīvā pretgaisa raķešu kompleksa militārās vienības loceklis prokrievisko separātistu Steppe bataljonā, kas Donbasā notrieca Ukrainas helikopteru un divus Su-25 lidaparātus. Tādējādi viņš aktīvi atbalstīja darbības un īstenoja politiku, kas grauj un apdraud Ukrainas teritoriālo integritāti, suverenitāti un neatkarību.
                        
                        
                           13.12.2021.”